Odmevi, 8.9.2004


Naslov: NSI V POSAVJU

Tekst za  voditelja:

T - Sevnica

Avtobus Nove Slovenije je danes obiskal Posavje. Najprej je bil v Brežicah, potem pa še v Kostanjevici, Krškem in na Senovem. Zvečer so v Sevnici pripravili novinarsko konferenco, potem pa še konvencijo, na kateri so se sredi mesta predstavili kandidati NSi za poslance iz Zasavja in Posavja. Tako bo v Brežicah kandidiral Milan Germovšek, v Krškem Janez Požar in v Sevnici Matjaž Traven. Predsednik stranke dr. Andrej Bajuk je novinarjem predstavil strankine pomisleke o javnem dolgu, s katerim vlada zavaja javnost. Po njegovem je ta precej višji od priznanega 27,5 % bruto družbenega  produkta in zato vlado in finančnega ministra poziva, da pojasni dejansko višino javnega dolga in iz katerih virov ga namerava plačati. Dvomi da so v javnem dolgu tudi državna poroštva in jamstva, posojila za gradnjo avtocest, niti javne ustanove, ki so jih ustanovile občine ter bolnišnice, zdravstveni domovi in drugi zavodi, ki so se zdaj kratkoročno zadolževali, da bi prikrili dejanske obveznosti. Nsi ima 87 kandidatov, med njimi je 20 žensk, 20 mlajših od 35 let in le štirje od osmih dosedanjih poslancev. Bajuk je prepričan, da bodo z neposrednim kontaktomn prepričali volivce, da jim zaupajo mandat za vladanje in da bodo na oktobrskih volitvah spet presenetili podobno kot na evropskih volitvah.

Kaseta Beta Krško št. 
 

